নিজের জীবন তুচ্ছ করে ৪০ ফুট গভীর কুয়ো থেকে স্বামীকে উদ্ধার স্ত্রীর

কেরল: একেই বলে ভালোবাসা। স্বামীকে বাঁচাতে একবারও ভাবলেন না নিজের জীবনের কথা। ৪০ ফুট গভীর কুয়োয় নেমে স্বামীকে উদ্ধার (Rescued Husband) করলেন স্ত্রী। কেরলের এর্নাকুলামের ঘটনা (Kerala Ernakulam district)। এই কাজের জন্য সকলের প্রশংসা কুড়িয়েছেন স্ত্রী।

জানা গেছে, অসাবধানতাবশত এক ব্যক্তি ৪০ ফুট গভীর কুয়োয় (40 foot well) পড়ে যান। পরে দুজনকেই দমকল এসে তাদের উদ্ধার করেন। সামান্য আঘাত লেগেছে দুজনের।

পুলিশ ও স্থানীয় সূত্রে খবর, বুধবার ৬৪ বছরের রামেসন ৪০ ফুট গভীরে পড়ে যান। রামেসন একজন অবসরপ্রাপ্ত পুলিশ আধিকারিক। তিনি পিরাভোম পুরসভার ইলাঞ্জিককাভিলের বাসিন্দা।

আরও পড়ুন: কাশ্মীর দিবসে ‘৩৭০ ধারা’ নিয়ে মোদি সরকারকে তাৎপর্যপূর্ণ বার্তা পাক প্রধানমন্ত্রীর

রামেসন কাঁচালঙ্কা তুলতে গিয়েছিলেন। সেই সময় তার উপর ভেঙে পড়ে পাশের গাছের একটি ডাল। তিনি টাল সামলাতে না পেরে কুয়োর মধ্যে পড়ে যান। কুয়োটি ৪০ ফুট গভীর, তার মধ্যে পাঁচফুট জল।

স্বামী পড়ে যাওয়ার কথা শুনেই আর একদম স্থির থাকতে পারেননি পদ্মাম। তিনি প্রথমে প্লাস্টিকে দড়ি কুয়োর মধ্যে ফেলে স্বামীকে উঠতে সাহায্য করার চেষ্টা করেন। কিন্তু সেটি দুর্বল হতে থাকে, তিনি নিজেও বুঝতে পারেন স্বামীকে টেনে উপরে তুলতে পারবেন না। তিনি আত্মীয়দের দমকলে খবর দিতে বলেন।

তার পর তিনি নিজেই কুয়োর ভিতর নেমে যান। প্রথমে, পদ্মাম একটি দড়ি ব্যবহার করে কুয়োয় নামার চেষ্টা করেছিল, কিন্তু কুয়োর ভিতরে চতুর্থ রিংয়ে না আসা পর্যন্ত তার বাধন আলগা হয়ে যায়।  কুয়োর একধারে কোনও রকমে ভারসাম্য রেখে তিনি উদ্ধারের জন্য অপেক্ষা করছিলেন।

ঘটনাস্থলে পৌঁছন দমকলের আধিকারিক পিরাভোম নিলয়ম। দুজনকেই দ্রুত উদ্ধার করেন। সামান্য আহত অবস্থায় তাদের হাসপাতালে নিয়ে যাওয়া হয়।

পদ্মামের সাহসিকতা সোশ্যাল মিডিয়ায় ব্যাপকভাবে প্রশংসিত হয়েছিল, অনেকে তার দ্রুত চিন্তাভাবনা এবং নির্ভীক প্রতিক্রিয়ার প্রশংসা করেছেন।

দেখুন অন্য খবর: